Mogens Schou

Mogens Schou (født 24. november 1918 i København, død 29. september 2005) var en dansk psykiater kjent som en av de første til å behandle manodepressive pasienter med litium.

Etter at den australske psykiater John Cade i 1949 hadde omtalt en anti-manisk virkning ved bruk av litium, propagerte Schou fra 1967 en faseprofylaktisk virkning av litium ved affektive psykoser. Ved inntak over tid skulle tilbakefall til depresjon eller mani forhindres.

Denne metoden var fra begynnelsen av omstridt. Noen forskere så på den som et viktig gjennombrudd, andre trodde at metodens popularitet mer skyldtes Schous voldsomme innsats for å utbre den.

Schou mottok i 1969 Paul-Martini-prisen og i 1987 Albert Lasker Award for Clinical Medical Research.

Referanser

Eksterne lenker 
 Laskerprisen 1987

Danske leger
Alumni fra Københavns Universitet
Personer fra København